ZF-Eger: a vezetőedző ettől többet várt
Kilencgólos győzelemmel feledtette az szentesi ikszet (11–11) a ZF-Eger csapata.
A férfi OB I. B-csoportjának 8. fordulójában:
ZF-EGER–SZENTES 17–8 (5–3, 4–2, 2–2, 6–1)
Eger, Bitskey uszoda, 300 néző. V.: Marnitz, Dodog.
EGER: KRÉMER – SZ. RASOVICS 4, Sántavy, HOSNYÁNSZKY 6, Sánta, Csacsovszky E. 1, Gyárfás T. 1. Csere: Lukács D., Murisics 3, Baksa B. 1, Kürti, MAGYAR M. 1, Sári. Edzők: Dabrowski Norbert és Petrovai Márton.
SZENTES: Duvnjak – Gergelyfi, HRISZOSZ­PATISZ 2, Kasza, Hegedűs B. 1, Pellei K., Pellei F. 1. Csere: Czanik (kapus), Kókai, Mátyók, NAGY M. 3, Bozó 1, Gut, Korom. Edző: Pellei Csaba.
Gól–emberelőnyből: 9/3, ill. 8/2
Ötméteresből: 2/2, ill. 3/1
Kipontozódott: Kókai (23. p.), Lukács D. (32. p.)
A mérkőzés előtt a hazaiak csapatkapitánya kapta a főszerepet. Decker Ádám átadta a játékostársai által dedikált és jótékonysági licitre bocsájtott labdát és pólót az árverésen győztes ZF-Hungária Kft. beszerzési osztályát képviselő Menner Nórának. A befolyt összeget Kovács Máté családjának ajánlották fel a vízilabdázók. A hangosbemondó köszöntötte Dabrowski Norbert vezetőedzőt, aki ezen a napon ünnepelte születésnapját.

Dabrowski Norbert: – Részvétem fejezem ki a Dömötör családnak és a KSI-nek Dömötör Zoltán elhunyta miatt. A győzelemmel gratulálunk másodedzőnk, Petrovai Márton kisfia megszületéséhez. Az elején döcögött a játékunk, de a folytatásban már gólokban gazdag edzőmérkőzéshez hasonlító meccset játszottunk. Tény, hogy nem lehet tíz hónapon át topformában pólózni, ám ettől azért többet vártam.

Pellei Csaba: – Szerettünk volna nagyobb ellenállást kifejteni. Bravúrra nem számíthattunk, öt meghatározó játékosunkat otthon hagytunk, a fiataloknak adtam bizalmat. Úgy döntöttünk, hogy tartalékolunk a BVSC elleni szombati találkozónkra. Czanik Sándor, Korom Zsadány és Gut Zsombor is első élvonalbeli meccsét játszotta.

További eredmények
OSC–Vasas 20–6
Honvéd–Kaposvár 13–12
BVSC–Szombathely 16–11
A B-csoport állása

Következik: Vasas–ZF-Eger, november 30., szombat, 18.00

Képgaléria: ZF Eger – Metalcom Szentes vízilabda mérkőzés

 

További részletek ITT.
Dabrowski Norbert férfi OB I. egri vízilabda ZF-Eger férfi vízilabda